Drona Aviation-এর CEO অপূর্ব গোড়বোলে। এখনও পর্যন্ত ড্রোনা এভিয়েশন কোনও উদ্ধার অভিযানে অংশ না নিলেও মুম্বই ফায়ার ব্রিগেডের সঙ্গে মাঝেমধ্যেই কাজ করে থাকে। উদ্ধার অভিযানে তারা কী ভাবে সহায়তা করতে পারে তা নিয়ে বিভিন্ন সময় সরকারি দফতরগুলির সঙ্গেও আলোচনা করেছে সংস্থা। অপূর্ব মনে করেন, বিপর্যয় মোকাবিলায় আরও বেশি অ্যাপ্লিকেশন বা অ্যাপস দরকার। তাদের UAV কীভাবে চালাতে হয়, তার জন্য দমকল বাহিনীর কয়েকজনকে প্রশিক্ষণও দিয়েছে ড্রোনা। তথ্য (intelligence) সংগ্রহের জন্য বর্তমানে নজরদারি ড্রোন নিয়ে কাজ করছে অপূর্বর সংস্থা।